LEGISLATÍVNA RADA VLÁDY
     SLOVENSKEJ REPUBLIKY

								Na rokovanie vlády SR
								dňa 12. októbra 2005 
								K materiálu č. 15526/2005 
								K bodu č. 2

S T A N O V I S K O
k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 38/1993 Z.z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (tlač 1283)

I.
Podľa § 70 ods. 2 zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov požiadal listom predseda Národnej rady Slovenskej republiky predsedu vlády Slovenskej republiky  o zaujatie stanoviska vlády Slovenskej republiky k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 38/1993 Z.z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov.

Na rokovanie vlády Slovenskej republiky predkladá návrh podpredseda vlády a minister spravodlivosti SR Daniel Lipšic.

II.
Predložený návrh reaguje na zmeny, ktoré nastali po prijatí ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov. 

Ministerstvo spravodlivosti SR ako predkladateľ návrhu na rokovanie vlády vyjadruje súhlas s poslaneckým návrhom zákona, avšak uplatňuje k nemu legislatívno-technické pripomienky uvedené v predkladacej správe. 

Legislatívna rada vlády Slovenskej republiky prerokovala predmetný návrh zákona na svojom zasadnutí dňa 4. októbra 2005 a stotožnila sa s pripomienkami ministerstva.
Legislatívna rada vlády Slovenskej republiky odporúča vláde vysloviť súhlas s návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 38/1993 Z.z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov.

III.

Návrh

STANOVISKO
vlády Slovenskej republiky

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 38/1993 Z.z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (tlač  1283)

Vláda Slovenskej republiky súhlasí s návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 38/1993 Z.z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov s týmito pripomienkami:

K čl. I
K názvu
Názov je potrebné upraviť v súlade s legislatívnymi pravidlami takto:

                         „Návrh
                   ZÁKON
                   z.............2005,

ktorým sa mení a dopĺňa zákon Národnej rady Slovenskej republiky č. 38/1993 Z.z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov“.

K bodom 1 a 2
Ako bod 1 je potrebné uviesť nový novelizačný bod, ktorý znie:
„1. Nadpis nad § 73a znie: 
„Jedenásty oddiel
Konanie o preskúmaní rozhodnutia vo veci ochrany verejného záujmu a zamedzenia rozporu záujmov“.“
Body  1 a 2 poslaneckého návrhu je potrebné spojiť a preformulovať takto: 
„2. § 73a znie:
(1)	Konanie začína na návrh verejného funkcionára19), ktorého sa rozhodnutie vo veci ochrany verejného záujmu a zamedzenia rozporu záujmov20) týka.
(2)	O podaní návrhu platí § 20. K návrhu sa pripojí  napadnuté rozhodnutie.“

Ďalej je potrebné vetu „Poznámka pod čiarou k odkazu 19 a 20 znie:“ nahradiť vetou „Poznámky pod čiarou k odkazom 19 a 20 znejú:“ a text poznámok pod čiarou začínať veľkým písmenom „Čl.“.

K bodu 3 
V § 73b je potrebné preformulovať odsek 1 takto: 
„(1) Účastníkom konania je verejný funkcionár a orgán, ktorý rozhodnutie vo veci ochrany verejného záujmu a zamedzenia rozporu záujmov vydal.“.
 
K bodu 4  
V § 73b ods. 3 je potrebné text za slovami „pri výkone funkcií verejných funkcionárov“ preformulovať takto: „rozhodnutie svojím uznesením potvrdí; inak nálezom zruší.“.

Návrh je potrebné doplniť o ďalší novelizačný bod 5, ktorý znie:
„5. V § 73b sa vypúšťa odsek 4.“

     K čl. II 
Je potrebné uviesť konkrétny dátum účinnosti návrhu zákona.

Bratislava 7. októbra 2005
Vypracovala: E. Eškutová

Schválil:     Štefan Grman
                 generálny riaditeľ
             sekcie vládnej legislatívy

                                                                               Daniel L i p š i c
						                    podpredseda vlády SR,	
                                                                          minister spravodlivosti SR
                                                             a predseda Legislatívnej rady vlády SR